**บทที่ 1**

**บทนำ**

**1. ความเป็นมาและความสำคัญของปัญหา**

การเตรียมการทรัพยากรมนุษย์ในศตวรรษที่ 21 นั้น มีความสำคัญอย่างมาก เนื่องจาก

มีการเปลี่ยนแปลงทางเทคโนโลยีอย่างรวดเร็ว ยุคของหุ่นยนต์กำลังเริ่มขึ้นและกำลังจะมาแย่งงานของมนุษย์ เพื่อเตรียมกำลังคนให้พร้อมต่อการพัฒนาทักษะ โดยชุดทักษะของแรงงานมีองค์ประกอบ คือ ทักษะด้านความรู้ความเข้าใจเช่น การอ่านออกเขียนได้ มีความรู้ด้านคณิตศาสตร์พื้นฐาน และมีความรู้ด้านเทคโนโลยีดิจิทัลอีกด้วย รวมทั้งการแก้ปัญหาขั้นสูงและทักษะด้านความคิดสร้างสรรค์และการคิดเชิงวิพากษ์ ทักษะทางสังคมและพฤติกรรม เช่น ความซื่อตรง ความอดทนและการเปิดรับประสบการณ์ใหม่ๆ และทักษะทางวิชาชีพเฉพาะด้าน เช่น ทักษะที่จำเป็นในการทำงานเป็นวิศวกรหรือช่างเทคนิคด้านต่างๆ เป็นต้น ภาษาญี่ปุ่นเป็นอีกภาษาหนึ่งที่มีความสำคัญในการทำงานในปัจจุบันนี้ ดังเช่น ผลการศึกษาของวันวิมล พึ่งประดิษฐ์ (2544) ศึกษาถึง ญี่ปุ่นกับความร่วมมือทางเศรษฐกิจในภูมิภาคเอเชีย-แปซิฟิก : เป้าหมายและผลประโยชน์ การร่วมมือนั้น ภาษาญี่ปุ่นก็มีส่วนสำคัญในการสร้างความร่วมมือ

สำหรับแรงงานไทย ซึ่งมีจำนวนมากที่มีความต้องการในการไปทำงานที่ประเทศญี่ปุ่น เนื่องจากมีความเคลื่อนไหวครั้งใหญ่ในญี่ปุ่นขณะนี้คือ การวางมาตรการอย่างเป็นรูปธรรมเพื่อรับแรงงานต่างชาติเข้ามาทำงานในญี่ปุ่น ในระดับนโยบายนั้นเรียบร้อยแล้ว การตัดสินใจในปีนี้โดยมุ่งจะเริ่มดำเนินนโยบายจริงตั้งแต่เดือนเมษายน 2561 ความพยายามแก้ปัญหาแรงงานเริ่มปรากฏชัดเจนตั้งแต่กลางปี หอการค้าและอุตสาหกรรมของญี่ปุ่นสำรวจบริษัทต่าง ๆ เมื่อเดือนมิถุนายนพบว่า 2 ใน 3 ประสบปัญหาขาดแคลนแรงงาน เทโกกุเดตาแบงก์ซึ่งเป็นบริษัทวิจัยชั้นนำก็ชี้ว่าในครึ่งแรกของปีงบประมาณ 2561 บริษัทที่ปิดตัวเพราะขาดแคลนแรงงานมีจำนวนเพิ่มขึ้น 40% จากของปีที่แล้ว (Bloomberg; 2561) เมื่อมองด้านจำนวน พบว่ามีคนต่างชาติได้รับการว่าจ้างให้ทำงานในญี่ปุ่น ณ สิ้นเดือนตุลาคมปีที่แล้วประมาณ 1.28 ล้านคน พิจารณาแยกตามประเภทวีซ่าพบว่าผู้ที่อยู่ในญี่ปุ่นเพื่อทำงานโดยตรง (วีซ่าทำงาน) มีประมาณ 240,000 คน หรือต่ำว่า 20% และเป็นแรงงานทักษะสูง เช่น วิศวกร นักวิจัย อาจารย์ ส่วนที่เหลือคือผู้ที่อยู่โดยวีซ่าชนิดอื่นและขออนุญาตทำงานต่างหาก รวมทั้งวีซ่าติดตามคู่สมรส วีซ่าพนักงานฝึกหัด วีซ่านักศึกษา หรือวีซ่ากิจกรรมพิเศษ เช่น การอนุญาตให้บุคลากรด้านพยาบาลจากอินโดนีเซีย ฟิลิปปินส์ และเวียดนามเข้ามาทำงานได้ตามข้อตกลงความร่วมมือทางเศรษฐกิจ ต่อจากนี้ไป ความแตกต่างด้านการอนุญาตจะเกิดขึ้น คือ จะไม่ใช่การอนุญาตเฉพาะแรงงานทักษะสูงหรือการรับคนต่างชาติมาทำงานในรูปแบบของพนักงานฝึกหัด แต่จะเปิดกว้างโดยอนุญาตให้แรงงานประเภทที่ต้องใช้แรงงานสูงเข้ามาด้วย และมีแนวโน้มว่าแรงงานไทยจะเป็นตัวเลือกหนึ่งสำหรับเป้าหมายแรงงานต่างชาติ 500,000 คนที่ญี่ปุ่นจะรับเข้ามาภายในปี 2568 ดังที่ **สุทิน สายสงวน** (2552)โดยเอกสารวิจัย พบว่า จำนวนแรงงานไทยในประเทศญี่ปุ่นมีจำนวนมากกว่าแรงงานญี่ปุ่นในไทยหลายเท่าตัวและแรงงานไทยย้ายถิ่นออกไปทำงาน ณ ประเทศญี่ปุ่น ส่วนใหญ่เป็นแรงงานกึ่งมีฝีมือ หากแรงงานได้รับการพัฒนาทักษะทางด้านภาษา จะเป็นการยกระดับความสามารถในการทำงานได้อีกขั้นหนึ่ง

จึงมีข้อมูลที่ออกมาว่า คนไทยที่ฝันว่าอยากจะไปทำงานที่ญี่ปุ่นควรรีบไปเรียนภาษาญี่ปุ่นไว้ เพราะทักษะการสื่อสารจะเป็นปัจจัยหนึ่งในการพิจารณา เรื่องค่าตอบแทนนั้นดีกว่าของไทยแน่ ในจุดนี้หากแรงงานตั้งโหมดเริ่มต้น คือ 1. เตรียมใจไปทำงานจริงจัง 2. เตรียมร่างกายไปทำงานแบบญี่ปุ่น ธุรกิจที่กำลังพิจารณากันว่าน่าจะรับแรงงานต่างชาติเข้าไปนั้น ตอนนี้มี 14 ภาคตามข้อมูลล่าสุดวันที่ 28 ตุลาคม ประกอบด้วย 1) เกษตร, 2)ประมง, 3) การแปรรูปอาหารและเครื่องดื่ม, 4) ร้านอาหาร, 5) การพยาบาลดูแล, 6) การทำความสะอาด, 7) การหลอมและขึ้นรูปโลหะ, 8) การผลิตเครื่องจักรอุตสาหกรรม, 9) อุตสาหกรรมด้านเครื่องใช้ไฟฟ้าและข้อมูลอิเล็กทรอนิกส์, 10) การก่อสร้าง, 11) การต่อเรือ, 12) การประกอบรถยนต์, 13) การบิน, 14) การโรงแรม นอกจากนี้ร้านสะดวกซื้อของญี่ปุ่นซึ่งมีเป็นจำนวนมากทั่วประเทศก็แจ้งความจำนงไว้ด้วย ท้ายสุดจำนวนภาคที่จะรับแรงงานต่างชาติอาจเพิ่มขึ้นดังนั้นความสามารถทางภาษาญี่ปุ่นเป็นสิ่งที่นายจ้างชาวญี่ปุ่นต้องการ และจะเป็นประโยชน์กับตัวของแรงงานเองเป็นอย่างมาก

จาการสอบถามข้อมูลเบื้องต้นที่สำนักงานจัดหางานจังหวัดเพชรบูรณ์ ได้รับข้อมูลว่า มีแรงงานชาวจังหวัดเพชรบูรณ์ที่สนใจไปทำงานต่างประเทศ ทั้งแถบยุโรป อมริกา รวมทั้งเอเชีย ชึ่งประเทศญี่ปุ่น เป็นประเทศหนึ่งที่ได้รับความสนใจ มีผู้ที่สนใจจะไปทำงานที่นั่นในสายงานที่แตกต่างกันไปตามโอกาสของแต่ละคน ข้อมูลที่ได้รับกลับมาด้านภาษาญี่ปุ่น คือ มีความสนใจอย่างมาก หากจะได้รับโอกาสในการพัฒนาด้านภาษาญี่ปุ่นเบื้องต้น เพื่อการสื่อสารเบื้องต้น หรือภาษาที่เกี่ยวกับการใช้ชีวิตประจำวัน การติดต่อหน่วยงานต่างๆ การรักษาพยาบาล การเดินทางเข้าออกประเทศ การพัฒนาทักษะภาษาญี่ปุ่นก็จะเป็นประโยชน์ต่อการใช้ชีวิตที่ประเทศญี่ปุ่นในอนาคต

สำหรับมหาวิทยาลัยราชภัฏเพชรบูรณ์ ได้พัฒนาคุณภาพการศึกษาด้านภาษาญี่ปุ่นให้กับ

นักศึกษาในมหาวิทยาลัยเพื่อการเตรียมความพร้อมสำหรับการทำงานในอนาคตและสอดคล้องกับตลาดแรงงาน เพื่อให้เป็นกำลังคนในศตวรรษที 21 นอกจากนักศึกษาที่สนใจเลือกเรียนภาษาญี่ปุ่นแล้ว กลุ่มของผู้ที่สนใจไปทำงานยังประเทศญี่ปุ่น ก็ถือเป็นแรงงานที่สำคัญของประเทศที่ควรจะได้รับการพัฒนาทักษะทางภาษาญี่ปุ่นเพื่อเพิ่มทักษะเพื่อการสื่อสารและการเอาตัวรอดได้จากการไปทำงาน นอกเหนือจากทักษะในสายงายงานของตนเอง

ดังนั้นเพื่อให้การถ่ายทอดองค์ความรู้ภาษาญี่ปุ่นสู่ภาคแรงงานในจังหวัดเพชรบูรณ์ คือกำลังคนที่ต้องการไปทำงานต่างประเทศ ใช้ให้เกิดประโยชน์และสร้างคุณค่าใหม่ และให้สามารถปรับตัวอยู่ได้อย่างเหมาะสมกับโลกในยุคดิจิทัล ผู้วิจัยจึงได้กันจัดทำโครงการ “การพัฒนาทักษะภาษาญี่ปุ่นเพื่อยกระดับศักยภาพทางภาษาสำหรับกำลังคนที่จะไปทำงานต่างประเทศ” โดยคาดหวังว่า จะเป็นเครื่องมือสำคัญในการเพิ่มยกระดับศักยภาพทางภาษาสำหรับกำลังคนที่จะไปทำงานต่างประเทศต่อไปและบุคคลทั่วไปที่สนใจสามารถนำไปใช้ประโยชน์ได้อย่างมีแบบแผนและต่อเนื่องต่อไป

**2. วัตถุประสงค์การวิจัย**

1. เพื่อพัฒนาทักษะภาษาญี่ปุ่นเพื่อการสื่อสารสำหรับกำลังคนที่จะไปทำงานต่างประเทศในจังหวัดเพชรบูรณ์
2. เพื่อยกระดับศักยภาพทางภาษาสำหรับกำลังคนที่จะไปทำงานต่างประเทศในจังหวัดเพชรบูรณ์

**3. ขอบเขตของการวิจัย**

การวิจัยครั้งนี้ มุ่งพัฒนาทักษะภาษาญี่ปุ่นเพื่อการสื่อสารสำหรับกำลังคนที่จะไปทำงานต่างประเทศ ในจังหวัดเพชรบูรณ์ จำนวน 15 คน

3.1 ขอบเขตด้านประชากร

ประชากรที่ใช้ในการศึกษาวิจัยครั้งนี้ เป็นกำลังคนที่จะไปทำงานต่างประเทศในจังหวัดเพชรบูรณ์ จำนวน 50 คน

กลุ่มตัวอย่าง ซึ่งได้มาจากการเลือกแบบเจาะจง จำนวน 15 คน

3.2 ขอบเขตด้านเนื้อหา

เนื้อหาภาษาญี่ปุ่นเพื่อการสื่อสาร จำนวน 6 เรื่อง คือ

1. เรื่องทั่วไป

2. เรื่องคำทักทาย

3. เรื่องการรับประทานอาหาร

4. เรื่องช๊อปปิ้ง

5. เรื่องความรัก

6. เรื่องเหตุฉุกเฉิน

**4.** **ตัวแปรที่ศึกษา**

1. ตัวแปรต้น ได้แก่ เนื้อหาทักษะภาษาญี่ปุ่นเพื่อการสื่อสาร

2. ตัวแปรตาม ได้แก่ ศักยภาพทางภาษาญี่ปุ่น

**5.** **กรอบแนวคิดในการวิจัย**

ปัจจัยนำเข้า

กำลังคนที่จะไปทำงานต่างประเทศ ณ ประเทศญี่ปุ่น ของจังหวัดเพชรบูรณ์

การพัฒนา

ทักษะภาษาญี่ปุ่น

ผลผลิต

ศักยภาพทางภาษาญี่ปุ่น

**6. ประโยชน์ที่คาดว่าจะได้รับ**

1. เพื่อเป็นแนวทางให้ กำลังคนที่จะไปทำงานต่างประเทศ ณ ประเทศญี่ปุ่น ของจังหวัดเพชรบูรณ์

พัฒนาศักยภาพภาษาญี่ปุ่น

2. เพื่อเป็นแนวทางให้ผู้ที่สนใจภาษาญี่ปุ่นเลือกเนื้อหานำไปพัฒนาศักยภาพภาษาญี่ปุ่น

**7. นิยามศัพท์เฉพาะ**

ทักษะภาษาญี่ปุ่น หมายถึง เนื้อหาภาษาญี่ปุ่นเพื่อการสื่อสาร จำนวน 6 เรื่อง

ศักยภาพทางภาษา หมายถึง ความสามารถในการทำแบบทดสอบก่อนเรียน และหลังเรียน โดยมีคะแนนสอบที่สูงขึ้น

กำลังคนที่จะไปทำงานต่างประเทศ หมายถึง บุคคลที่มีความสนใจที่จะไปทำงาน ณ ประเทศญี่ปุ่น

**บทที่ 2**

**วรรณกรรมที่เกี่ยวข้อง**

การวิจัยเรื่อง การพัฒนาทักษะภาษาญี่ปุ่นเพื่อยกระดับศักยภาพทางภาษาสำหรับกำลังคนที่จะไปทำงานต่างประเทศ ผู้วิจัยได้แบ่งหัวข้อในการศึกษา โดยผู้วิจัยได้ทำการศึกษาแนวคิดและผลงานวิจัยที่เกี่ยวข้องดังต่อไปนี้

1. เอกสารเกี่ยวกับการเรียนรู้ภาษาเพื่อการสื่อสาร

1.1 ความหมายของการสื่อสาร

1.2. ความหมายของการสอนภาษาเพื่อการสื่อสาร

1.3 ความสำคัญของภาษาญี่ปุ่นเพื่อการสื่อสาร

2. เอกสารเกี่ยวกับการการพัฒนาทักษะภาษาญี่ปุ่น

2.1 ความหมายของทักษะภาษาญี่ปุ่น

2.2 ความสามารถของทักษะภาษาญี่ปุ่น

2.3 การประเมินความสามารถของทักษะภาษาญี่ปุ่น

2.4 กิจกรรมเพื่อพัฒนาทักษะภาษาญี่ปุ่น

3. เอกสารงานวิจัยที่เกี่ยวข้อง

3.1 งานวิจัยในประเทศ

3.2. งานวิจัยต่างประเทศ

**1.** **เอกสารเกี่ยวกับการเรียนรู้ภาษาเพื่อการสื่อสาร**

1.1 ความหมายของการสื่อสาร

นักวิชาการหลายท่าน ได้ให้ความหมายของการสื่อสารไว้ ดังนี้

Goocle.com โดย สุมน อยู่สิน (2557) กล่าวว่า การสื่อสาร คือ กระบวนการแลกเปลี่ยนข้อมูลต่างๆระหว่างบุคคลต่อบุคคลหรือบุคคลต่อกลุ่ม โดยใช้สัญลักษณ์ สัญญาณ หรือ พฤติกรรมที่เข้าใจกัน

บราวน์ ( Brown, 1994 : 88) และ เวอร์เดอร์เบอร์ (Verderber, 2007 : 6-24) มีแนวคิดที่ตรงกันว่า การสื่อสารเป็นกระบวนการรับและสื่อสารที่เกี่ยวข้องกับบุคคลอย่างน้อย 2 คนโดย เวอร์เดอร์เบอร์ ชี้ให้เห็นว่า การสื่อสารประกอบด้วยบริบท (Context) ผู้รับและส่งสาร (Participant) สาระ (Massage) เครื่องมือในการสื่อความหมาย (Channel) เสียง (Noise) และปฏิกิริยาตอบสนอง (Feedback) ส่วนแนวความคิดของ บราวน์ คือ การสื่อสารจะเกี่ยวข้องทั้งทางด้านการฟัง การพูดการอ่าน และการเขียน การพูดจะมีความหมายและก่อให้เกิดการสื่อสารก็ต่อเมื่อผู้รับมีความเข้าใจและมีการตอบสนองต่อการสื่อสารนั้นๆ แสดงให้เห็นว่าการสื่อสารที่มีประสิทธิภาพ ดังนั้น การสื่อสารจะต้องมีความหมายทั้งผู้รับสารและผู้ส่งสาร

1.2 ความหมายของการสอนภาษาเพื่อการสื่อสาร

กองวิจัยทางการศึกษา (2542:12) ได้ให้ความหมายไว้ว่า การสอนภาษาเพื่อการสื่อสารเป็นวิธีการสอนภาษาที่มีเป้าหมาย คือ พัฒนาให้ผู้เรียนมีความสามารถในการสื่อสารได้จริง ส่วนเบอร์ตันและฮัมเฟียส (Burton & Humphries, 1992 :65) ได้ให้ ความหมายของการสอนภาษาเพื่อการสื่อสารไว้ คือ วิธีการสอนภาษาต่างประเทศหรือภาษาที่สอนโดยมีจุดประสงค์เพื่อให้ผู้เรียนได้ใช้จริง

  ฮอลไรท์ (Allwright, 1980 :167) , บราวน์ (Brown, 1980 :213) และสุมิตรา อังวัฒนากุล (2540 : 34) ได้ให้ความหมายไว้อย่างสอดคล้องกันว่า การสอนภาษาเพื่อการสื่อสารไม่เพียงแต่จะอธิบายการใช้กฎเกณฑ์ไวยากรณ์ หรือโครงสร้างทางภาษาเท่านั้น หากจุดหมายสำคัญของการสอนภาษาเพื่อการสื่อสาร คือ การที่ผู้เรียนใช้ภาษาในการสื่อสารให้จริง ผู้สอนควรเปิดโอกาสให้กับผู้เรียนได้ฝึกใช้ภาษาเพื่อการสื่อสารแบบต่างๆในช่วงของการเรียนรู้ให้มาก โดยการสอนภาษาเพื่อการสื่อสารควรจะเน้นเรื่องหน้าที่ของภาษามากกว่ารูปแบบของภาษา

จากความหมายสรุปว่า การสอนภาษาเพื่อการสื่อสารเป็นการสอนที่ไม่ได้เรียนโครงสร้างของภาษาเท่านั้นแต่เป็นเป้าหมายให้ผู้เรียนนำเอาไปใช้ในการสื่อสารให้ได้ใกล้เคียงกับสถานการณ์จริงมากที่สุดแต่ก็ไม่ลืมความถูกต้องของภาษาด้วย เพิ่มนิดนึง

1.3 ความสำคัญของภาษาญี่ปุ่นเพื่อการสื่อสาร

สถาบันสอนภาษา FMCP English (2557) ได้กล่าวถึงความสำคัญของภาษาญี่ปุ่นเพื่อการสื่อสาร ไว้ว่า ในปัจจุบันบริษัทญี่ปุ่นที่เข้ามาลงทุนในประเทศไทยมีค่อนข้างเยอะ คิดเป็น 40 % ของบริษัทต่างชาติที่มาลงทุนในไทย โดยผลิตสินค้าอุตสาหกรรม เช่น อุตสาหกรรมด้านยานยนต์ ไฟฟ้า เครื่องจักร ด้านอาหารและอุตสาหกรรมอื่น ๆ ยกตัวอย่างในนิคมอุตสาหกรรมอมตะ ก็มีบริษัทญี่ปุ่นให้เห็นอยู่มากมาย ถ้าเรามีความรู้เรื่องภาษาญี่ปุ่น โอกาสที่เราจะได้ทำงานกับบริษัทนั้น ๆ ย่อมมีมากกว่า คนที่ไม่ได้ภาษาญี่ปุ่นเลย ถ้าพูดถึงในด้านการทำงาน ไม่ว่าจะเป็นการติดต่อทางธุรกิจ การค้า หรือการทำงานร่วมกับองค์กรญี่ปุ่นก็จะได้รับความไว้วางใจมากกว่าคนที่สื่อสารภาษาญี่ปุ่นไม่ได้เลย โอกาสเติบโตก็จะมีมากกว่า และโอกาสที่จะสามารถเลือกทำงานกับองค์กรที่ดี ๆ มีสวัสดิการดี ๆ ก็ยิ่งมีมากกว่าด้วย เพราะในปัจจุบันตลาด และความต้องการของงานที่จำเป็นจะต้องใช้ภาษาญี่ปุ่นก็มีค่อนข้างมากแต่บุคคลากรที่สามารถใช้ภาษาญี่ปุ่นได้ในตอนนี้ถือว่ายังมีน้อยกว่าความต้องการของตลาดอยู่มาก เพราะฉะนั้น ในตอนนี้ถ้าคนที่สามารถสื่อสารภาษาญี่ปุ่นได้นั้นโอกาสตกงานมีน้อยมาก

วรากรณ์ (2561) ในปี 2558 ญี่ปุ่นจัดเป็นประเทศที่มีค่า GDP สูงเป็นอันดับ 3 ของโลก มีบริษัทสาขากระจายไปทั่วโลก ไม่เพียงแค่นั้น ตลาดในประเทศยังมีขนาดใหญ่ เพียงแต่ชาวต่างชาติที่เริ่มเรียนภาษาญี่ปุ่นยังมีจำนวนน้อย ส่งผลให้ผู้มีความสามารถด้านภาษาญี่ปุ่นเกิดข้อได้เปรียบในด้านการทำธุรกิจ การท่องเที่ยว การศึกษาวัฒนธรรม ขนบธรรมเนียมประเพณี และประวัติศาสตร์ญี่ปุ่น ปัจจุบัน ระบบการบริการในด้านต่าง ๆ ได้เปิดกว้างมากขึ้น มีความหลากหลายทางธุรกิจท่องเที่ยว การเสริมสร้างความสัมพันธ์ทางเศรษฐกิจระหว่างประเทศ และความต้องการด้านบุคลากรทางภาษาญี่ปุ่นที่เพิ่มมากขึ้น อาทิเช่น ในปีนี้เวียดนามได้บรรจุภาษาญี่ปุ่นไว้ในระบบการศึกษาเป็นภาษาต่างชาติภาษาแรกต่อจากภาษาอังกฤษ ด้วยเหตุนี้ ความสามารถทางภาษาญี่ปุ่นจึงเป็นสิ่งจำเป็นต่อผู้หางาน โดยเฉพาะอย่างยิ่งกับบริษัทสัญชาติญี่ปุ่นที่กำลังมองหาพนักงานและกำลังขยายตลาดในแถบภูมิภาคเอเชีย

จึงสรุปได้ว่า ภาษาญี่ปุ่นเพื่อการสื่อสาร มีความสำคัญและเป็นประโยชน์ต่อผู้ที่ต้องการเรียนรู้ เพื่อที่จะเกิดการพัฒนาตนเองทางด้านภาษาและการนำไปใช้ต่อการทำงานได้ในอนาคต

**2.** **เอกสารเกี่ยวกับการการพัฒนาทักษะภาษาญี่ปุ่น**

2.1 ความหมายของทักษะภาษาญี่ปุ่น

ภาษาญี่ปุ่น เป็นภาษาทางการของประเทศญี่ปุ่น ปัจจุบันมีผู้ใช้ทั่วโลกราว 130 ล้านคน นอกเหนือจากประเทศญี่ปุ่นแล้ว นอกจากนี้ภาษาญี่ปุ่นยังถูกใช้ในหมู่ชาวญี่ปุ่นที่ย้ายไปอยู่นอกประเทศ นักวิจัยญี่ปุ่น และนักธุรกิจต่าง ๆ คำภาษาญี่ปุ่นได้รับอิทธิพลมาจากภาษาต่างประเทศเป็นอย่างมาก โดยเฉพาะภาษาจีน ที่ได้นำมาเผยแพร่มาในประเทศญี่ปุ่นเมื่อกว่า 1,500 ปีที่แล้ว และตั้งแต่คริสต์ศตวรรษที่ 19 เป็นต้นมา ก็ได้มีการยืมคำจากภาษาต่างประเทศที่ไม่ใช่ภาษาจีนมาใช้อีกเป็นจำนวนมาก โดยเฉพาะภาษากลุ่มอินโด-ยูโรเปียน ตัวอักษรมี 4 ลักษณะ คือ ฮิรางานะ คะตะคะนะ คันจิ และ โรมันจิ เราจำแนกตัวอักษรญี่ปุ่นออกเป็นสองจำพวก คือ กลุ่มตัวอักษรที่ใช้แทนเสียง ซี่งได้แก่ ฮิระงะนะและคะตะคะนะ กับกลุ่มตัวอักษรที่แสดงความหมายที่เรียกว่า คันจิ

ภาษาญี่ปุ่น คือ ในทางสากลจัดเป็นภาษาทางการของประเทศญี่ปุ่นที่มีค่า GDPเป็นอันดับ 3 ของโลก จัดอยู่ในอันดับที่ 9 ของโลกที่มีจำนวนคนใช้ภาษาญี่ปุ่นเป็นภาษาแม่อยู่ถึง 125 ล้านคน นอกจากชาวญี่ปุ่นยังมีกลุ่มผู้ใช้ภาษาญี่ปุ่นอาศัยอยู่ตามแถบ ทวีปอเมริกา ประเทศบราซิล ประเทศเกาหลี ประเทศไต้หวัน ฮาวาย ฯลฯ อยู่อีกเป็นจำนวนมาก สำหรับชาวต่างชาติแล้ว ภาษาญี่ปุ่นจัดเป็นภาษาที่ยากต่อการเรียนรู้ เนื่องจากตัวอักษรจำนวนมาก และหลักไวยากรณ์ที่ค่อนข้างซับซ้อน ลักษณะเฉพาะของภาษาญี่ปุ่นมีดังต่อไปนี้ 1.หลักการออกเสียง ภาษาญี่ปุ่นมีพยัญชนะจำนวนไม่มาก มีเสียงสระเพียง 5 เสียง นอกจากนี้แม้การออกเสียงจะเพี้ยนไปบ้างก็ยังสามารถเข้าใจได้ แม้คนเริ่มเรียนก็สามารถสื่อสารกันด้วยคำพูดง่ายๆได้ 2.ตัวอักษร ภาษาญี่ปุ่นมีหลักการประสม “ฮิรางานะ” “คาตาคานะ” “คันจิ” จึงทำให้การอ่านเขียนภาษาญี่ปุ่นเป็นเรื่องยาก 3.ไวยากรณ์

ไวยากรณ์ภาษาญี่ปุ่นมีรูปแบบโครงสร้างประโยค (SOV) ที่คำกริยาจะไปอยู่ท้ายประโยค เมื่อเทียบกับภาษาอังกฤษหรือภาษาอื่นๆแล้วภาษาญี่ปุ่นมีความแตกต่างด้านไวยากรณ์อย่างมาก แต่จะคล้ายคลึงกับโครงสร้างไวยากรณ์ของภาษาตุรกีและภาษาเกาหลี

* 1. ความสามารถของทักษะภาษาญี่ปุ่น

เจแปน ฟาว์เดชั่น กรุงเทพ ได้ให้ความหมายของทักษะภาษาญี่ปุ่นนั้น สามารถวัดได้จาก

การสอบวัดระดับภาษาญี่ปุ่น การสอบวัดระดับภาษาญี่ปุ่น (JLPT) เป็นการวัดและรับรองความรู้ภาษาญี่ปุ่นของผู้ที่ไม่ได้ใช้ภาษาญี่ปุ่นเป็นภาษาแม่ จัดสอบขึ้นทั้งในและนอกประเทศญี่ปุ่น การสอบแบ่งออกเป็น 3 วิชา เพื่อวัดระดับความสามารถโดยรวมในการใช้ภาษาญี่ปุ่นเพื่อการสื่อสาร ดังนี้ (ความรู้ตัวภาษา) เป็นการทดสอบความรู้เกี่ยวกับตัวอักษร คำศัพท์ และไวยากรณ์ (การอ่าน) และ [การฟัง] เป็นการวัดความสามารถในการนำความรู้มาใช้ในการสื่อสาร

วรากรณ์ (2561) สำหรับผู้ที่ศึกษาภาษาญี่ปุ่น ‘การสอบวัดระดับภาษาญี่ปุ่น’ หรือ Japanese Language Proficiency Test (JLPT) ระบบการสอบนี้เป็นเกณฑ์ในการวัดคุณภาพภาษาญี่ปุ่นของผู้เรียนภาษา เพื่อนำไปใช้ในด้านอื่นๆ เช่น พิจารณารับเข้าทำงาน (ซึ่งถ้าอยากจะได้งานระดับสูง ก็ควรมีระดับ N2 ขึ้นไป) หรือรับพิจารณาเข้าศึกษาในการศึกษาระดับสูง เช่นบางมหาวิทยาลัยก็ยื่นเงื่อนไขว่า ถ้าอยากจะเข้าเรียนปริญญาตรี ก็ต้องมีระดับ N1 (ซึ่งเป็นระดับสูงสุด) หรือปริญญาโทต้องมีระดับ N2 นอกจากนี้ยังใช้เป็นหลักฐานในการคัดเลือกคนที่สนใจจะไปเรียนภาษาที่ญี่ปุ่นต่อ ถ้าหากมีผลสอบ JLPT แม้จะเป็นระดับต่ำสุดคือ N5 ก็สามารถเพิ่มโอกาสในการยื่นขอวีซ่าเพื่อไปศึกษาในโรงเรียนภาษาได้ง่ายขึ้น เพราะทางฝ่ายตรวจคนเข้าเมืองก็จะพิจารณาว่า มีความตั้งใจที่จะศึกษาภาษาญี่ปุ่นอย่างแท้จริง

* 1. การประเมินความสามารถของทักษะภาษาญี่ปุ่น

เกณฑ์การประเมินผลการทดสอบความสามารถทางภาษาญี่ปุ่น (JLPT) มีอยู่ 5 ระดับ N1 เป็นเรื่อยากที่สุด N5 เป็นระดับที่ง่ายที่สุด

N1 เข้าใจภาษาญี่ปุ่นได้ในทุกสถานการณ์

N2 เข้าใจภาษาญี่ปุ่นได้ในหลากหลายสถานการณ์

N3 นอกเหนือจากการทำความเข้าใจกับภาษาญี่ปุ่นที่ใช้ในชีวิตประจำวันแล้วเรายังสามารถเข้าใจภาษาญี่ปุ่นได้ในบางแง่มุมในหลาย ๆ ฉาก

N4 สามารถเข้าใจภาษาญี่ปุ่นเพื่อใช้ในชีวิตประจำวันได้ในระดับหนึ่ง

N5 ฉันเข้าใจภาษาญี่ปุ่นขั้นพื้นฐาน

ในการสอบวัดระดับความสามารถทางภาษาญี่ปุ่น (JLPT) การตัดสินการผ่าน / ไม่ผ่านนั้นประกอบด้วยสองคะแนนคะแนนรวมและคะแนนอ้างอิงสำหรับแต่ละวิชาที่สอบ มีจุดตอบรับและจุดอ้างอิงสำหรับแต่ละระดับตั้งแต่ N 1 ถึง N 5 เพื่อให้ผ่านการทดสอบวัดระดับภาษาญี่ปุ่น (JLPT) ในแต่ละระดับจำเป็นต้องมีคะแนนรวมสูงกว่าคะแนนผ่านและความรู้ภาษานั้น / ·มันเป็นสิ่งจำเป็นสำหรับทั้งคะแนนของแต่ละเรื่องของการฟังจะอยู่เหนือจุดอ้างอิง

* 1. กิจกรรมเพื่อพัฒนาทักษะภาษาญี่ปุ่น

สุณีย์รัตน์ และคณะ (2560 : 38) จากบทความวิจัยโครงการพัฒนาทักษะการฟังพูด

ภาษาญี่ปุ่นโดยใช้โปรแกรมสไกป์:เนื่องจากผู้เรียนภาษาญี่ปุ่นนอกประเทศญี่ปุ่นมีโอกาสติดต่อสื่อสารกับชาวญี่ปุ่นในชีวิตประจำวันน้อย ดังนั้นการจัดกิจกรรมให้ผู้เรียนได้สื่อสารกับชาวญี่ปุ่นอย่างสม่ำเสมอจึงเป็นสิ่งคัญและจำป็นยิ่งเพื่อพัฒนาทักษะการฟังพูดและทักษะการสื่อสารภาษาญี่ปุ่นให้กับผู้เรียน โครงการนี้เป็นกิจกรรมฝึกฝนนอกชั้นเรียนให้นักศึกษาชาวไทยสนทนากับนักศึกษาชาวญี่ปุ่นโดยใช้โปรแกรมสไกป์ เป็นการจับคู่สนทนาระหว่างนักศึกษาชาวไทยวิชาเอกภาษาญี่ปุ่นกับนักศึกษาชาวญี่ปุ่นวิชาเอกภาษาไทยครั้งละ 30 นาที โดย 15 นาทีแรกสนทนาด้วยภาษาไทย และ 15 นาทีหลังสนทนาด้วยภาษาญี่ปุ่น ระยะเวลารวม 6 สัปดาห์ระหว่างเดือนมิถุนายนถึงเดือนสิงหาคม พ.ศ. 2559 ผลการศึกษาพบว่านักศึกษามีความคิดเห็นด้านบวกต่อการฝึกฝนการสนทนาผ่านโปรแกรมสไกป์นี้อาจกล่าวได้ว่าโครงการนี้สามารถช่วยสร้างแรงจูงใจในการเรียนภาษาญี่ปุ่นให้กับนักศึกษา แม้จะพบปัญหา นักศึกษามากกว่าร้อยละ 90 ไม่สามารถสนทนาได้ครบตามจำนวนที่กำหนดไว้ ซึ่งสาเหตุหลัก คือ เวลาว่างของนักศึกษาไม่ตรงกัน นักศึกษาส่วนใหญ่เตรียมคิดหัวข้อที่จะสนทนาและเนื้อหาที่เกี่ยวข้องหัวข้อสนทนาหลักคงเป็นเรื่องใกล้ตัว โดยเป็นเรื่องเกี่ยวกับชีวิตประจำวัน อย่างไรก็ดี แม้มีการเตรียมคิดหัวข้อและเนื้อหาไว้ล่วงหน้า แต่ในการสนทนาจริงนักศึกษายังคงประสบปัญหาไม่รู้จะพูดคุยเรื่องอะไรดี นอกจากนี้นักศึกษายังคงพบปัญหาด้านภาษาโดยเฉพาะคำศัพท์

**3.** **เอกสารงานวิจัยที่เกี่ยวข้อง**

3.1 งานวิจัยในประเทศ

บุบผา อยู่ทรัพย์ (2012, หน้า201) ได้สรุปผลการวิจัยเรื่องการพัฒนาการเรียนรู้ภาษาอังกฤษด้วยตนเองของนักศึกษาระดับอุดมศึกษาผ่านการเรียน การสอนรายวิชาภาษาอังกฤษเพื่อการสื่อสารและทักษะการเรียนได้ดังนี้ นักศึกษาของมหาวิทยาลัยราชภัฏสวนดุสิต มีระดับการเรียนรู้ภาษาอังกฤษด้วยตนเองในระดับต่ำ ก่อนการใช้คู่มือนักศึกษา และการใช้คู่มือนักศึกษาประกอบการเรียนการสอน ทำให้ระดับการเรียนรู้ภาษาอังกฤษด้วยตนเองสูงขึ้นในระดับปานกลาง และเมื่อเปรียบเทียบระดับการเรียนรู้ภาษาอังกฤษด้วยตนเองของนักศึกษาแต่ละหลักสูตรที่เรียนภาษาอังกฤษเพื่อการสื่อสารและทักษะการเรียน ก่อน และหลังการใช้คู่มือนักศึกษา พบว่าแตกต่างกันที่ระดับนัยสำคัญ 0.01 ทั้งภาพรวมและรายด้าน

รุ่งทิพย์ วัฒนา (2550) ได้ศึกษาการพัฒนาบทเรียนบนเครือข่ายอินเตอร์เน็ต เรื่อโปรแกรมสำหรับงานกราฟิก กลุ่มสาระการงานอาชีพและเทคโนโลยี ระดับชั้นมัธยมศึกษาปีที่ 3 โรงเรียนจุฬาภรณราชวิทยาลัยลพบุรี อำเภอโคกสำโรง จังหวัดลพบุรี ภาคเรียนที่ 1 ปีการศึกษา 2550 จำนวน 36 คน เครื่องมือที่ใช้ในการทดลอง คือ บทเรียนบนเครือข่ายอินเตอร์เน็ต เรื่องโปรแกรมสำหรับงานกราฟิก แบบทดสอบวัดผลสัมฤทธิ์ทางการเรียน ผลการศึกษาครั้งนี้พบว่า บทเรียนบนเครือข่ายอินเตอร์เน็ต เรื่องโปรแกรมสำหรับงานกราฟิก ระดับชั้นมัธยมศึกษาปีที่ 3 โรงเรียนจุฬาภรณราชวิทยาลัยลพบุรี ปีการศึกษา 2550 มีประสิทธิภาพสูงกว่าเกณฑ์มาตรฐาน 80/80 และนักเรียนมีผลสัมฤทธิ์ความก้าวหน้าทางการเรียนสูงกว่าร้อยละ 15

3.2. งานวิจัยต่างประเทศ

Blog TOPICA Native (2560) ได้กล่าวว่า ปัญหาที่ใหญ่ที่สุดในการเรียนภาษาหลังจากฉันได้ลองมา 6 เดือนก็คือ พวกเราเริ่มต้นกันแบบผิดๆ และมีเป้าหมายหรือแรงจูงใจในการเรียนแบบผิดๆ ที่ผ่านมาพวกเราเรียนเพียงเพื่อหวังให้สอบผ่าน หรือเพื่อความก้าวหน้าในอาชีพในงานเท่านั้น สำหรับฉันเหตุผลที่เป็นแรงจูงใจที่ดีที่สุดก็คือการทำให้ผู้อื่นประทับใจ เมื่อได้รู้จักกันก็ได้เรียนรู้จากผู้ชายคนนั้น เขาหลงใหลในภาษา เขาชอบที่จะศึกษาเรื่องเกี่ยวกับวรรณกรรมและภาพยนตร์ ดังนั้นเขาจึงเริ่มต้นที่จะฝึกฝนจากการอ่านและลองนำมาใช้พูดจริงๆกับทุกคนที่เขาพบ

เชน (Chen, 2008, 1) ได้ทำการวิจัยเพื่อออกแบบและสร้างสื่อ ซึ่งได้แก่ สไลด์และวิดีโอเทป เพื่อใช้งานฝึกทักษะการฟัง-พูด เพื่อการสื่อสาร เช่น การพูดในที่ชุมชน เพราะผู้วิจัยตระหนักถึงความสำคัญของทักษะการฟังและทักษะการพูด ซึ่งเป็นพื้นฐานของการสื่อสาร การสื่อสารจะสมบูรณ์ก็ต่อเมื่อมีความสามารถที่จะเลือกใช้สัญลักษณ์ได้ถูกต้องในการแสดงความคิด ความรู้สึกต่างๆ เพื่อสื่อความหมายไม่ว่าจะเป็นการพูดหรือการใช้ท่าทางต่างๆ ผู้วิจัยใช้เวลาในการเตรียมงานวิจัยและดำเนินงานวิจัยเพื่อโปรแกรมการสร้างเครื่องมือ การสอนทักษะการฟังและการพูดสมบูรณ์ โดยช่วงแรกเป็นการศึกษาทฤษฎีเพื่อสร้างเครื่องมือสำหรับฝึกทักษะการฟัง-พูดในที่ชุมชน และมีการประเมินผลเพื่อปรับปรุงแก้ไขเครื่องมือ จากผลการวิจัยพบว่า ความจำเป็นในการพัฒนาทักษะการฟังและการพูดในที่ชุมชนเพิ่มมากขึ้นเป็นลำดับ ทั้งในระดับท้องถิ่นและระดับชาติ ผู้วิจัยเสนอแนะว่า สังคมจำเป็นต้องมี การพัฒนาการพูดในที่ชุมชน และทักษะการฟังเป็นอย่างยิ่ง

จากงานวิจัยเกี่ยวกับการพัฒนาสื่อภาษาอังกฤษพบว่า สื่อการสอนมีความสำคัญที่ช่วยให้ผู้เรียนประสบความสำเร็จในการเรียนภาษา เช่น ชุดการสอน เทปบันทึกเสียง เทปบันทึกภาพ หรือสื่ออื่นๆที่สนองการเรียนการสอนได้ ไม่ว่าผู้เรียนจะเรียนอยู่ในระดับใดก็ตาม ทั้งนี้ขึ้นอยู่กับผู้สอนที่จะต้องเลือกวิธีการสอนให้เหมาะกับบทเรียนและสื่อที่จะนำไปใช้ วิธีการสอนเพื่อให้ผู้เรียนมีประสิทธิภาพในการใช้ภาษามากที่สุด วิธีสอนที่ให้ผู้เรียนได้เป็นผู้ใช้ภาษา เช่นการแสดงบทบาทสมมติ การแสดงละคร รวมถึงการใช้สื่อการสอนต่างๆ เช่น เพลง เทปบันทึกเสียง เทปบันทึกภาพที่ใช้เจ้าของภาษาโดยตรงและสื่อมัลติมีเดียสอนภาษา เป็นต้น สื่อเหล่านี้จะมีประโยชน์มากในการนำมาใช้สอนภาษา ถ้าผู้สอนเลือกสื่อที่นำมาใช้ในการเรียนการสอนให้ตรงกับเนื้อหาของบทเรียน จุดประสงค์ และตัวผู้เรียน ก็จะเป็นการช่วยสนับสนุนให้ผู้เรียนเกิดทักษะในการฟังและพูดสูงขึ้นได้อีกด้วย

**บทที่ 3**

**วิธีดำเนินการวิจัย**

การวิจัยเรื่อง การพัฒนาทักษะภาษาญี่ปุ่นเพื่อยกระดับศักยภาพทางภาษาสำหรับกำลังคนที่จะไปทำงานต่างประเทศ เป็นการวิจัยเชิงทดลอง แบ่งเป็น 3 ขั้นตอนดังนี้

ขั้นที่ 1 การทดสอบก่อนการเรียน ผ่านระบบออนไลน์

ขั้นที่ 2 การดำเนินศึกษา ผ่านระบบออนไลน์

ขั้นที่ 3 การทดสอบหลังเรียน ผ่านระบบออนไลน์

โดยผู้วิจัยได้ดำเนินการวิจัย ตามขั้นนตอนต่าง ๆ ดังนี้

1. การกำหนดประชากร

2. การสร้างเครื่องมือที่ใช้ในการวิจัย

3. การเก็บรวบรวมข้อมูล

4. การวิเคราะห์ข้อมล

**1.** **การกำหนดประชากรและเลือกกลุ่มตัวอย่าง**

**กลุ่มประชากร**

ประชาการที่ใช้ในการศึกษาครั้งนี้ เป็นกำลังคนที่จะไปทำงานต่างประเทศในจังหวัดเพชรบูรณ์

**กลุ่มตัวอย่าง** จำนวน 15 คน ซึ่งเป็นกำลังคนที่จะไปทำงานต่างประเทศในจังหวัดเพชรบูรณ์ ได้มาจากการเลือกแบบเจาะจง

**2.** **เครื่องมือที่ใช้ในการวิจัย**

1. แบบทดสอบก่อนเรียน มี 1 ชุด ใช้ทดสอบก่อนเรียนและหลังเรียน คือ

Paper test เป็นข้อสอบแบบปรนัย จานวน 30 ข้อ (ดูภาคผนวก ก) ซึ่งแบบทดสอบก่อนและหลัง ดังกล่าว ได้รับการตรวจจากผู้เชี่ยวชาญด้านภาษาญี่ปุ่น และอาจารย์ผู้สอนภาษาญี่ปุ่น และวิเคราะห์ข้อมูลโดยใช้สถิตติ ค่าเฉลี่ย และค่าเบี่ยงเบนมาตรฐาน

2. แบบสอบถามความสนใจของกำลังคนที่จะไปทำงานต่างประเทศในจังหวัดเพชรบูรณ์ (ดูภาคผนวก ข) ประกอบด้วยคำถาม 2 ส่วน ได้แก่

ส่วนที่ 1 เป็นข้อมูลพื้นฐานเกี่ยวกับผู้ตอบแบบสอบถาม

ส่วนที่ 2 เป็นความคิดเห็นของผู้ตอบแบบสอบถาม ที่มีต่อความสนใจของกำลังคน

ที่จะไปทำงานต่างประเทศในจังหวัดเพชรบูรณ์ วิเคราะห์ข้อมูลโดยใช้สถิติ ค่าเฉลี่ยและค่าเบี่ยงเบนมาตรฐาน ซึ่งมีลักษณะเป็นมาตราสวนประมาณค่า 5 ระดับ ตามแบบของไลเคิร์ท (Likert 2539: 34)

ส่วนที่ 3 ข้อเสนอแนะ

**3.** **การสร้างเครื่องมือที่ใช้ในการทดลอง**

เครื่องมือที่ใช้ในการทดลอง คือ เนื้อหาภาษาญี่ปุ่น จำนวน 6 เรื่อง ซึ่งผู้วิจัยได้สร้างเครื่องมือและหาคุณภาพของเครื่องมือ ตามขั้นตอน ดงนี้

3.1 ขั้นตอนในการสร้างเนื้อหา จำนวน 6 เรื่อง

1. ศึกษารายละเอียด วิเคราะห์เนื้อหาภาษาญี่ปุ่น

2. ดำเนินการค้นคว้าเนื้อหา จากเอกสาร ตำรา ให้ตรงตามเนื้อหา

3.2 วิธีการหาคุณภาพของเนื้อหา

เนื้อหา จำนวน 6 เรื่อง ที่ผู้วิจัยสร้างขึ้น ไปให้ผู้เชี่ยวชาญทางด้านภาษาญี่ปุ่น จานวน 2 ท่าน

ตรวจสอบเพื่อพิจารณาในเรื่องความถูกต้องเหมาะสมของเนื้อหา

3.3 การสร้างเครื่องมือที่ใช้ในการวิจัย

เครื่องมือที่ใช้ในการเก็บข้อมูลและทดลอง แบ่งเป็น

1. แบบทดสอบความสามารถ ก่อนและหลังเรียนภาษาญี่ปุ่น แบบออนไลน์
2. แบบสอบถามแบบสอบถามความสนใจของกำลังคนที่จะไปทำงานต่างประเทศใน

จังหวัดเพชรบูรณ์

1. แบบทดสอบความสามารถ ก่อนและหลังเรียนภาษาญี่ปุ่น แบบออนไลน์

1.1 ขั้นตอนการสร้างแบบทดสอบความสามารถก่อนและหลังภาษาญี่ปุ่น แบบ

ออนไลน์

1.1.1 ศึกษาและวิเคราะห์เนื้อหาภาษาญี่ปุ่น

1.1.2 สร้างแบบทดสอบ โดยเลือกเรื่องที่น่าสนใจและสอดคลองกับ

เนื้อหา

แบบทดสอบก่อนเรียน ( Pre- test) มี 1 ชุด ประกอบด้วย

ชุดดที่ 1 เป็นแบบปรนัย 4 เลือก จำนวน 30 ข้อ ใช้ทดสอบโดยระบบออนไลน์ โดยใช้เวลา 30 นาที

ส่วนแบบทดสอบหลังเรียน (Post- test) ก็มีลักษณะเดียวกัน ใช้ทดสอบโดยระบบ

ออนไลน์โดยใช้เวลาเท่ากัน ดังแสดงในภาค ผนวก ก

1.2 วิธีการหาคุณภาพของแบบทดสอบ

นำแบบทดสอบวัดความสามารถก่อนและหลังเรียนที่ผู้วิจัยสร้างขึ้นไปให้

ผู้เชี่ยวชาญทางภาษาญี่ปุ่น ตรวจสอบเพื่อพิจารณาในเรื่องความถูกต้องและเหมาะสม

2 แบบสอบถามแบบสอบถามความสนใจของกำลังคนที่จะไปทำงานต่างประเทศใน

จังหวัดเพชรบูรณ์

แบบสอบถามแบบสอบถามความสนใจของกำลังคนที่จะไปทำงานต่างประเทศใน

จังหวัดเพชรบูรณ์ ใช้สอบถาม ความคิดเห็นหนึ่งครั้ง คือ ก่อนการทดลอง

แบบสอบถามความสนใจของกำลังคนที่จะไปทำงานต่างประเทศใน จังหวัดเพชรบูรณ์ 2 ส่วน คือ ส่วนที่ 1 เป็นข้อมูลพื้นนฐานเกี่ยวกับผู้ตอบแบบสอบถาม ส่วนที่ 2 เป็นความคิดเห็นของผู้ตอบแบบสอบถาม ประกอบด้วยคำถามทั้งหมด 7 ข้อ

* 1. ขั้นตอนในการสร้างแบบสอบถามความความสนใจของกำลังคนที่จะไป

ทำงานต่างประเทศใน จังหวัดเพชรบูรณ์

ผู้วิจัยได้ดำเนินการสร้างแบบสอบถามความความสนใจของกำลังคนที่จะไปทำงานต่างประเทศใน จังหวัดเพชรบูรณ์ ตามขั้นตอนดังนี้

* + 1. ศึกษาวิธีสร้างแบบสอบถามความคิดเห็นจากตำรา และจากตัวอย่างที่

เกี่ยวข้องของไลเครท (Likert 2539: 34)

* + 1. สร้างแบบสอบถามความสนใจของกำลังคนที่จะไปทำงานต่างประเทศใน

จังหวัดเพชรบูรณ์

2.2 วิธีการหาคุณภาพของแบบสอบถามความสนใจของกำลังคนที่จะไปทำงานต่างประเทศใน จังหวัดเพชรบูรณ์

ผู้วิจัยได้ดำเนินการหาคุณภาพของแบบสอบถามความสนใจของกำลังคนที่จะไป

ทำงานต่างประเทศใน จังหวัดเพชรบูรณ์

2.2.1 นำแบบสอบถามทสร้างขึ้นไปให้ผู้เชี่ยวชาญตรวจสอบความถูกต้องและ

เหมาะสม

2.2.2 ปรับปรุงแก้ไขตามคำแนะนำของผู้เชี่ยวชาญ

2.2.3 ผู้วิจัยนาแบบสอบถามไปใช้จริงก่อนศึกษาเนื้อหาแบบออนไลน์ จำนวน 6

เรื่อง ที่ผู้วิจัยสร้างขึ้น

**4. การเก็บรวบรวมข้อมูล**

1. แบบแผนการทดลอง

การศึกษาครั้งนี้ เป็นการวิจัย ซึ่งผู้วิจัยได้เก็บรวบรวมข้อมลซึ่งเป็นการศึกษาแบบกึ่งทดลอง (Quasi - Experimental Research) ซึ่งผู้วิจัยเลือกแบบการวิจัย แบบอนุกรมเวลาแบบกลุ่มเดียว (One Group time-series Design) ซึ่งมีแบบแผนการทดลองตาม ตารางที่ 1

ตารางที่ 1 แบบแผนการทดลอง แบบ One Group time-series Design \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ กลุ่ม ทดสอบก่อนเรียน ทดลอง ทดสอบหลังเรียน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E T1 T2 X1 X2 X3 X4 X 5 X6 T3 T4 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ความหมายของสัญลักษณ์

เมื่อ E หมายถึง กลุ่มทดลอง

T1 หมายถึง การทดสอบก่อนเรียน (Pretest) ชุดที่ 1(Paper test)

X1 - X6 หมายถึง การศึกษาเนื้อหาภาษาญี่ปุ่นแบบออนไลน์ จานวน 6 เรื่อง

T2 หมายถึง การทดสอบหลังเรียน (Posttest) ชุดที่ 1 (Paper test)

**5.** **วิธีดำเนินการวิจัย**

ผู้วิจัยได้เก็บรวบรวมข้อมูลตามลำดับขั้นตอน ดังนี้

1. ให้กลุ่มตัวอย่างทำแบบสอบถามความความสนใจของกำลังคนที่จะไปทำงาน

ต่างประเทศใน จังหวัดเพชรบูรณ์และนำไปวิเคราะห์และสรุปผลข้อมูลตามวิธีการทางสถิติ

2. ดำเนินการทดลองกับกลุ่มตัวอย่าง จำนวน 15 คน โดยใช้เนื้อหาภาษาญี่ปุ่น จำนวน 6 เรื่อง

3. ก่อนการทดลอง ผู้วิจัยได้ให้กลุ่มทดลองทำแบบทดสอบก่อนเรียนที่ผู้วิจัยสร้างขึ้น ซึ่งชุดที่ 1 ใช้เวลาทำแบบทดสอบ 30 นาที เพื่อคำนวณหาค่าทางสถิติ

4. ขณะดำเนินการทดลอง ผู้วิจัยสอนได้แนะนำการศึกษาเนื้อหาภาษาญี่ปุ่นแบบออนไลน์ จำนวน 6 เรื่อง

5. เมื่อกลุ่มทดสองศึกษาเนื้อหาภาษาญี่ปุ่นแบบออนไลน์ จำนวน 6 เรื่องแล้ว ให้กลุ่มทดลองทำแบบทดสอบหลังเรียน แล้วนำข้อสอบไปตรวจ บันทึกคะแนนเพื่ออคำนวณหาค่าทางสถิติ

6. วิเคราะห์และสรุปผลข้อมูลตามวิธีการทางสถิติ

**6.** **การวิเคราะห์ข้อมูล**

ผู้วิจัยได้ดำเนินการวิเคราะห์ข้อมูลในการศึกษาครั้งนี้ ดังนี้

1. การวิเคราะห์ข้อมูลพื้นฐานของผู้อบแบบสอบถาม โดยใช้ค่าร้อยละ (Percentage)

2. ศึกษาความความสนใจของกำลังคนที่จะไปทำงานต่างประเทศในจังหวัดเพชรบูรณ์ โดยใชค่าเฉลี่ย (x̅ ) และค่าส่วนเบี่ยงเบนมาตรฐาน (S.D)

3. การเปรียบเทียบคะแนนความสามารถทางภาษาญี่ปุ่น ใช้แบบทดสอบก่อนเรียนและหลังเรียน โดย ใช้ค่าเฉลย ( x) ค่าสวนเบี่ยงเบนมาตรฐาน (S.D) และ คาสถิติ t-test แบบ Paired Samples

กล่าวโดยสรุป ในการทำวิจัยครั้งนี้ กลุ่มทดลองได้รับการทดสอบความสามารถทางภาษาญี่ปุ่น จำนวน 2 ครั้ง คือ ก่อนการเรียน 1 ครั้งและหลังการเรียน 1 ครั้ง ผู้วิจัยได้ดำเนินการ ตรวจและให้คะแนน และนำผลคะแนนทั้งสองครั้งมาเปรียบเทียบเพื่อศึกษาความสามารถทางภาษาญี่ปุ่น

ในการวิเคราะห์ข้อมูลดังกล่าวทั้งหมดข้างต้น ผู้วิจัยได้ประมวลข้อมูลโดยใช้โปรแกรม คอมพิวเตอร์สาเร็จรูป

**บทที่ 4**

**ผลการวิเคราะห์ข้อมูล**

การวิจัยเรื่อง การพัฒนาทักษะภาษาญี่ปุ่นเพื่อยกระดับศักยภาพทางภาษาสำหรับกำลังคนที่จะไปทำงานต่างประเทศ

ผู้วิจัยได้เสนอผลการวิจัย ออกเป็น 2 ตอน ดังนี้

ตอนที่ 1 การวิเคราะห์ข้อมูลความสนใจของกำลังคนที่จะไปทำงานต่างประเทศใน

จังหวัดเพชรบูรณ์

ตอนที่ 2 นำเสนอผลการวิเคราะห์ข้อมูลเปรียบเทียบความสามารถทางภาษาญี่ปุ่นของกลุ่มตัวอย่างก่อนหลังการศึกษาเนื้อหาภาษาญี่ปุ่นแบบออนไลน์ จำนวน 6 เรื่อง

**ผลการวิเคราะห์ข้อมูล**

**ตอนที่ 1 การวิเคราะห์ข้อมูลความสนใจของกำลังคนที่จะไปทำงานต่างประเทศใน**

**จังหวัดเพชรบูรณ์**

ผู้วิจัยได้สอบถามความสนใจของกำลังคนที่จะไปทำงานต่างประเทศใน

จังหวัดเพชรบูรณ์ แบบออนไลน์ รวม 15 ชุด โดยได้รับกลับคืนมาครบทั้ง 15 ชุด

ผลการวิเคราะห์ข้อมูลความสนใจของกำลังคนที่จะไปทำงานต่างประเทศใน

จังหวัดเพชรบูรณ์ ประกอบด้วย 1. ลักษณะส่วนบุคคลของผู้ตอบแบบสอบถาม 2. ความคิดเห็นเกี่ยวกับความสนใจของกำลังคนที่จะไปทำงานต่างประเทศในจังหวัดเพชรบูรณ์

ดังตารางที่ 4.1 – 4.2

ข้อมูลเกี่ยวกับลักษณะส่วนบุคคล

**ตารางที่ 4.1 แสดงลักษณะส่วนบุคคลของผู้ตอบแบบสอบถาม**

|  |  |  |
| --- | --- | --- |
| ลักษณะส่วนบุคคล | จำนวน | ร้อยละ |
| 1. เพศ  ชาย  หญิง | 5  10 | 33.33  66.67 |
| รวม | 15 | 100.00 |
| 2. อายุ  20 – 30 ปี  31 – 39 ปี  40 – 50 ปี  51 – 60 ปี  60 ปี ขึ้นไป | 10  5  -  -  - | 66.67  33.33  -  -  - |
| รวม | 15 | 100.00 |
| 3. ระดับการศึกษา  ประถมศึกษา  มัธยมศึกษา / ปวช.  ปวส. / อนุปริญญา  ปริญญาตรี  ปริญญาโท | -  2  3  10  - | -  13.33  20.00  66.67  - |
| รวม | 15 | 100.00 |
| 5. เคยเรียนรู้ภาษาอังกฤษมาก่อนหรือไม่  เคย  ไม่เคย | 2  13 | 13.33  86.67 |
| รวม | 15 | 100.00 |

ข้อมูลความคิดเห็นเกี่ยวกับความคิดเห็นเกี่ยวกับความสนใจของกำลังคนที่จะไปทำงานต่างประเทศใน จังหวัดเพชรบูรณ์

**ตารางที่ 4.2 แสดงความคิดเห็นเกี่ยวกับความสนใจของกำลังคนที่จะไปทำงานต่างประเทศในจังหวัดเพชรบูรณ์**

|  |  |  |  |
| --- | --- | --- | --- |
|  | ค่าเฉลี่ย  () | ส่วนเบี่ยงเบนมาตรฐาน (S.D.) | ระดับ  ความคิดเห็น |
| 1. ความคิดเห็นต่อการเรียนรู้ภาษาญี่ปุ่นในปัจจุบัน  2. ความคิดเห็นต่อบทบาทและความสำคัญของภาษาญี่ปุ่นในไปทำงานต่างประเทศ | 3.82  3.81 | 0.97  0.82 | มาก  มาก |
| รวม | 3.81 | 0.89 | มาก |

จากตารางที่ 4.2 พบว่า กำลังคนที่จะไปทำงานต่างประเทศใน จังหวัดเพชรบูรณ์มีความคิดเห็นต่อความสำคัญของภาษาญี่ปุ่นที่ความคิดเห็นต่อบทบาทและความสำคัญของภาษาญี่ปุ่นในไปทำงานต่างประเทศอยู่ในระดับมาก

( = 3.81, S.D. = 0.89)

หมายเหตุ : เกณฑ์ในการประเมินระดับความสำคัญ (Best. 1977 : 147)

4.21 – 5.00 หมายถึง มีความสำคัญมากที่สุด

3.41 – 4.20 หมายถึง มีความสำคัญมาก

2.61 – 3.40 หมายถึง มีความสำคัญปานกลาง

1.81 – 2.60 หมายถึง มีความสำคัญน้อย

1.00 – 1.80 หมายถึง มีความสำคัญน้อยที่สุด

**ตอนที่ 2 นำเสนอผลการวิเคราะห์ข้อมูลเปรียบเทียบความสามารถทางภาษาญี่ปุ่นของกลุ่มตัวอย่างก่อนหลังการศึกษาเนื้อหาภาษาญี่ปุ่นแบบออนไลน์ จำนวน 6 เรื่องแล้ว**

ให้กลุ่มตัวอย่าง จำนวน 15 คน โดยใช้แบบทดสอบวัดความสามารถทางทางภาษาญี่ปุ่น ก่อนหลังการทดลอง ซึ่งเป็นแบบทดสอบชุดเดียวกัน รวมคะแนนเต็ม 30 คะแนน นำคะแนนที่ได้มาวิเคราะห์ผล ดังนี้

**ตารางที่ 4.3 คะแนนทางภาษาญี่ปุ่นของกลุ่มตัวอย่างก่อนหลังการศึกษาเนื้อหาภาษาญี่ปุ่นแบบออนไลน์ และผลต่าง (D) ของคะแนนในการทดสอบทั้ง 2 ครั้ง**

|  |  |  |  |
| --- | --- | --- | --- |
| **กลุ่มทดลอง** | **คะแนนเต็ม** | | **ผลต่าง**  **(D)** |
| **ก่อนเรียน (30)** | **หลังเรียน (30)** |
| **1** | **11** | **24** | **13** |
| **2** | **8** | **23** | **15** |
| **3** | **13** | **26** | **13** |
| **4** | **12** | **26** | **14** |
| **5** | **10** | **25** | **15** |
| **6** | **11** | **25** | **14** |
| **7** | **11** | **25** | **14** |
| **8** | **12** | **25** | **13** |
| **9** | **13** | **26** | **13** |
| **10** | **12** | **24** | **12** |
| **11** | **9** | **22** | **13** |
| **12** | **9** | **23** | **14** |
| **13** | **10** | **24** | **14** |
| **14** | **8** | **20** | **12** |
| **15** | **12** | **21** | **9** |

จากตารางที่ 4.3 แสดงให้เห็นว่า คะแนนทดสอบความสามารถทางภาษาญี่ปุ่นของกลุ่มตัวอย่างก่อนหลังการศึกษาเนื้อหาภาษาญี่ปุ่นแบบออนไลน์ ของกลุ่มตัวอย่างทุกคนสูงขึ้นหลังจากการศึกษาเนื้อหาภาษาญี่ปุ่น จำนวน 6 เรื่องที่ผู้วิจัยสร้างขึ้น ค่าผลต่างของของคะแนน (D) จากการทดสอบก่อนและหลัง สูงสุดมีค่าเท่ากับ 15 คะแนน และต่ำสุดมีค่าเท่ากับ 9 คะแนน จากคะแนนเต็ม 30 คะแนน

นำผลคะแนนทดสอบความสามารถทางภาษาญี่ปุ่นของกลุ่มตัวอย่างก่อนหลังการศึกษาเนื้อหาภาษาญี่ปุ่นแบบออนไลน์ มาวิเคราะห์ผล ในการวิจัยรูปแบบ One-group pretest posttest design โดยใช่โปรแกรม SPSS เพื่อเปรียบเทียบค่าคะแนนเฉลี่ย ( x̅ ) ส่วนเบี่ยงเบนมาตรฐาน (S.D.) คะแนนผลต่างเฉลี่ย ( D ) และค่าทดสอบ t ของกลุ่ม ดังตารางที่ 4

**ตารางที่ 4.4 เปรียบเทียบคะแนนเฉลี่ย ส่วนเบี่ยงเบนมาตรฐาน คะแนนผลต่างเฉลี่ย และค่าทดสอบ t ของกลุ่มตัวอย่าง**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **การทดสอบ** | **คะแนนเต็ม** | **x̅** | **S.D.** | **D** | **SD**  **(D)** | **t** | **df** | **Sig.** |
| ก่อนเรียน | 60 | 24.23 | 5.48 | 26.66 | 6.27 | 33.21 | 60 | 0.000 |
| หลังเรียน | 60 | 50.89 | 3.13 |

จากตารางที่ 4 แสดงให้เห็นว่า คะแนนเฉลี่ยทดสอบความสามารถทางภาษาญี่ปุ่นของกลุ่มตัวอย่างก่อนหลังการศึกษาเนื้อหาภาษาญี่ปุ่นแบบออนไลน์ เท่ากับ 50.89 คะแนน ซึ่งสูงกว่าค่าเฉลี่ยของคะแนนก่อนการศึกษาเนื้อหาภาษาญี่ปุ่น จำนวน 6 เรื่อง ที่มีค่า เท่ากับ 24.23 คะแนน และคะแนนผลต่างเฉลี่ยระหว่างหลังและก่อนกาการศึกษาเนื้อหาภาษาญี่ปุ่น จำนวน 6 เรื่อง ร เท่ากับ 26.66 คะแนน (Sig. = 0.000 < 0.01 ) แสดงว่า ความรู้ภาษาญี่ปุ่น สูงกว่าก่อนการศึกษาเนื้อหาภาษาญี่ปุ่น จำนวน 6 เรื่อง อย่างมีนัยสำคัญทางสถิติที่ระดับ 0.01

**บทที่ 5**

**สรุป อภิปรายผล และข้อเสนอแนะ**

การวิจัยเรื่อง การพัฒนาทักษะภาษาญี่ปุ่นเพื่อยกระดับศักยภาพทางภาษาสำหรับกำลังคนที่จะไปทำงานต่างประเทศ ซึ่งเป็นการวิจัยเชิงทดลอง (Experimental Design) มีวัตถุประสงค์เพื่อพัฒนาและทดสอบความรู้ภาษาญี่ปุ่น ก่อนและหลังการศึกษาข้อมูลภาษาญี่ปุ่น ที่ผู้วิจัยสร้างนี้

เครื่องมือที่ใช้ในการวิจัยครั้งนี้ มีดังนี้ต่อไปนี้

1. เนื้อหาภาษาญี่ปุ่น จำนวน 6 เรื่อง สร้างขึ้นจากการศึกษาข้อมูลและวิเคราะห์เนื้อหา

ทางด้านภาษาญี่ปุ่น และจากการประเมินความเหมาะสมของเนื้อหาจากผู้เชี่ยวชาญด้านภาษาญี่ปุ่น

1. แบบทดสอบวัดความสามารถทางภาษาญี่ปุ่น เป็นแบบเลือกตอบ จำนวน 30 ข้อ รวม

30 คะแนน สร้างขึ้นจากการวิเคราะห์เนื้อหาและความถูกต้อง

การดำเนินการวิจัย

ผู้วิจัยได้เก็บรวบรวมข้อมูลตามลำดับขั้นตอน ดังนี้

1. ให้กลุ่มตัวอย่างทำแบบสอบถามความความสนใจของกำลังคนที่จะไปทำงาน

ต่างประเทศใน จังหวัดเพชรบูรณ์และนำไปวิเคราะห์และสรุปผลข้อมูลตามวิธีการทางสถิติ

2. ดำเนินการทดลองกับกลุ่มตัวอย่าง จำนวน 15 คน โดยใช้เนื้อหาภาษาญี่ปุ่น จำนวน 6 เรื่อง

3. ก่อนการทดลอง ผู้วิจัยได้ให้กลุ่มทดลองทำแบบทดสอบก่อนเรียนที่ผู้วิจัยสร้างขึ้น ซึ่งชุดที่ 1 ใช้เวลาทำแบบทดสอบ 30 นาที เพื่อคำนวณหาค่าทางสถิติ

4. ขณะดำเนินการทดลอง ผู้วิจัยสอนได้แนะนำการศึกษาเนื้อหาภาษาญี่ปุ่นแบบออนไลน์ จำนวน 6 เรื่อง

5. เมื่อกลุ่มทดสองศึกษาเนื้อหาภาษาญี่ปุ่นแบบออนไลน์ จำนวน 6 เรื่องแล้ว ให้กลุ่มทดลองทำแบบทดสอบหลังเรียน แล้วนำข้อสอบไปตรวจ บันทึกคะแนนเพื่ออคำนวณหาค่าทางสถิติ

6. วิเคราะห์และสรุปผลข้อมูลตามวิธีการทางสถิติ

**สรุปและอภิปรายผลการวิจัย**

จากการศึกษาและวิเคราะห์ข้อมูลวิจัย สามารถสรุปผลได้ดังต่อไปนี้

1. ข้อมูลความสนใจของกำลังคนที่จะไปทำงานต่างประเทศในจังหวัดเพชรบูรณ์

มีความคิดเห็นต่อความสำคัญของภาษาญี่ปุ่นที่ความคิดเห็นต่อบทบาทและความสำคัญของภาษาญี่ปุ่นในไปทำงานต่างประเทศอยู่ในระดับมาก ( = 3.81, S.D. = 0.89)

1. ความสามารถทางภาษาญี่ปุ่นของกลุ่มตัวอย่างก่อนหลังการศึกษาเนื้อหาภาษาญี่ปุ่น

แบบออนไลน์ จำนวน 6 เรื่อง คะแนนเฉลี่ยทดสอบความสามารถทางภาษาญี่ปุ่นของกลุ่มตัวอย่างก่อนหลังการศึกษาเนื้อหาภาษาญี่ปุ่นแบบออนไลน์ เท่ากับ 50.89 คะแนน ซึ่งสูงกว่าค่าเฉลี่ยของคะแนนก่อนการศึกษาเนื้อหาภาษาญี่ปุ่น จำนวน 6 เรื่อง ที่มีค่า เท่ากับ 24.23 คะแนน และคะแนนผลต่างเฉลี่ยระหว่างหลังและก่อนกาการศึกษาเนื้อหาภาษาญี่ปุ่น จำนวน 6 เรื่อง ร เท่ากับ 26.66 คะแนน (Sig. = 0.000 < 0.01 ) แสดงว่า ความรู้ภาษาญี่ปุ่น สูงกว่าก่อนการศึกษาเนื้อหาภาษาญี่ปุ่น จำนวน 6 เรื่อง อย่างมีนัยสำคัญทางสถิติที่ระดับ 0.01

**ข้อเสนอแนะ**

**ข้อเสนอแนะที่ได้จากการทำวิจัย**

1. การเรียนด้วยเนื้อหาภาษาญี่ปุ่นแบบออนไลน์เป็นวิธีการที่ทันสมัย ดังนั้น ผู้เรียนจึงให้ความสนใจกับการทดลองในครั้งนี้ รวมทั้งต้องมีการแนะนำให้ศึกษาคำชี้แจงและแนะนำวิธีการใช้เนื้อหาให้ชัดเจน เพื่อทำความเข้าใจในการใช้เนื้อหาแบบออนไลน์นี้

2. การเรียนด้วยเนื้อหาภาษาญี่ปุ่นแบบออนไลน์ มีข้อดีในการสนองตอบต่อความแตกต่างระหว่างบุคคลได้เป็นอย่างดีและเป็นเพียงสื่อชนิดหนึ่งที่นำมาใช้ในศึกษา เพื่อเป็นทางเลือกหนึ่งให้กับผู้เรียน ซึ่งบทเรียนไม่สามารถปลูกฝังในเรื่องคุณธรรมและจริยธรรมให้กับผู้เรียน

3. การเรียนด้วยเนื้อหาภาษาญี่ปุ่นแบบออนไลน์ เป็นรูปแบบศึกษาที่ตอบสนองความแตกต่างของผู้เรียนและมีความยืดหยุ่นในการเรียนสูง จึงไม่ควรจำกัดเวลาในการศึกษาและเปิดโอกาสให้ผู้เรียนได้ศึกษาตามความต้องการและความพร้อม โดยที่ผู้สอนควรจะคอยให้คำปรึกษาและชี้แนะในการเรียน

**บรรณานุกรม**

กมลทิพย์ พลบุตร. **ความเชื่อของผู้เรียนเกี่ยวกับการเรียนภาษาญี่ปุ่น.** วารสารมนุษยศาสตร์ มหาวิทยาลัยนเรศวร, 2551.

**การจัดการเรียนรู้ในศตวรรษที่ 21**. สืบค้นจาก <http://arit.mcru.ac.th/> mages/KM/2557/57KM\_1 innovation.pdf. 2559.

**การสื่อสารหมายถึง** สืบค้นจาก <http://km.siamha.com>. 2560.

กิดานันท์ มลิทอง. **เทคโนโลยีร่วมสมัย.** จุฬาลงกรณ์มหาวิทยาลัย,2535.

จรัสศรี คิวสุวรรณ. แนวคิดในการสอนภาษาเพื่อการสื่อสาร (ออนไลน์) สืบค้นจาก <http://www.thaiteacher.org/publication/teaching/eng2pdf>. 2550.

ชนิตสิรี ศุภพิมล. **การพัฒนาความสามารถทางการพูดภาษาอังกฤษ และความเชื่อมั่นในตนเองของนักศึกษาอุดมศึกษาโดยใช้กิจกรรมกลุ่ม.** วิทยานิพนธ์ศึกษาบัณฑิต, บัณฑิตวิทยาลัย. มหาวิทยาลัยเชียงใหม่, 2545.

โยโกะ คะโนะเมะ และ คะนะโกะ โยชินิเนะ. **ความเชื่อต่อครูผู้สอนภาษาญี่ปุ่นชาวญี่ปุ่น: ผลสำรวจแบบสอบถามของผู้เรียนและบริษัทย่อยของญี่ปุ่น.** วารสารญี่ปุ่นศึกษา, 2015.

สุภัทรา อักษรานุเคราะห์. **การสอนทักษะทางภาษาและวัฒนธรรม.** กรุงเทพฯ : โรงพิมพ์จุฬาลงกรณ์มหาวิทยาลัย, 2532.

อัจฉรา วงศ์โสธร. **แนวทางการสร้างข้อสอบ.** โรงพิมพ์จุฬาลงกรณ์มหาวิทยาลัย, 2538.

ภาษาอังกฤษ


Brown, H. Douglas. Teaching by Principle: An Interactive Approach to Language Pedagogy. New Jesy : Prentice Hall Inc, 1994.


**ภาคผนวก**


**ภาคผนวก ก**

**แบบสอบถามความสนใจของกำลังคนที่จะไปทำงานต่างประเทศใน**

**จังหวัดเพชรบูรณ์ แบบออนไลน์**








**ภาคผนวก ข**

**แบบทดสอบความสามารถก่อนและหลังภาษาญี่ปุ่น**

**แบบออนไลน์**





ประวัติผู้วิจัย

**ชื่อ-สกุล** นางสาวจินตรัตน์ แสงศิริ (Ms. Jintarat Sangsiri)

**เลขหมายบัตรประจำตัวประชาชน** 3-6701-00167-46-1

**ตำแหน่ง** อาจารย์ (พนักงานมหาวิทยาลัย) สังกัดสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์  
**หมายเลขโทรศัพท์** 056-717-137 ต่อ 4510

**โทรศัพท์มือถือ** 064-591-5155  
**อีเมล์** sangsirisan29@gmaill.com

**ประวัติการศึกษา**

ระดับปริญญาตรี พ.ศ. 2544 บริหารธุรกิจบัณฑิต สาขาวิชาการจัดการธุรกิจ มหาวิทยาลัยนเรศวร

ระดับปริญญาโท พ.ศ. 2546 ศิลปศาสตรมหาบัณฑิต สาขาวิชาภาษาอังกฤษ มหาวิทยาลัยนเรศวร

ระดับประกาศนียบัตร พ.ศ. 2553 ทุนฝึกอบรมครูของรัฐบาลญี่ปุ่น Akita University Japan

**สาขาวิชาการที่มีความชำนาญ**

- ภาษาอังกฤษ

- ภาษาญี่ปุ่น

**ประสบการณ์ทำวิจัย**

- ผู้อำนวยการโครงการวิจัย : ไม่มี

- หัวหน้าโครงการวิจัย :

- การศึกษาความเป็นไปได้ในการใช้ภาษาญี่ปุ่นเพื่อการส่งออกมะม่วงน้ำดอกไม้

- การศึกษาภูมิปัญญาท้องถิ่นกับการอนุรักษ์และใช้ประโยชน์ความหลากหลายทางชีวภาพของอาหารธรรมชาติในป่าภูเขาบ้านห้วยสนามทราย อำเภอน้ำหนาว จังหวัดเพชรบูรณ์

- การพัฒนาชุดฝึกทักษะภาษาอังกฤษเชิงวิชาการด้วยตนเองเพื่อการเผยแพร่งานวิจัยเป็นภาษาอังกฤษของนักวิจัยในมหาวิทยาลัยราชภัฏเพชรบูรณ์..

- การพัฒนาคู่มือการค้าระหว่างประเทศของผู้ประกอบการมะขามแปรรูป..

**งานวิจัยที่ทำเสร็จแล้ว**

จินตรัตน์ แสงศิริ (2559). **.The Study of Possibility of Using Japanese for Golden Mango Exporting.** SIBR 2016 OSAKA CONFERENCE ON INTERDISCIPLINARY BUSINESS & ECONOMIC RESEARCH. July 7-8, 2016.Osaka, Japan

\*ร้อยละของการทำวิจัย 100 เปอเซ็นต์

จินตรัตน์ แสงศิริ. (2560) **การถอดบทเรียนเป็นหนังสือภาพจากการศึกษาภูมิปัญญาท้องถิ่นกับการอนุรักษ์และใช้ประโยชน์ความหลากหลายทางชีวภาพของอาหารธรรมชาติในป่าภูเขาบ้านห้วยสนามทราย อำเภอน้ำหนาว จังหวัดเพชรบูรณ์.** การประชุมวิชาการและนำเสนอผลงานวิจัยระกับชาติ ครั้งที่ 1 ประจำปี 2560 มหาวิทยาลัยราชภัฏร้อยเอ็ด.วันที่ 13 กรกฎาคม 2560. ณ วันที่ 20 มหาวิทยาลัยราชภัฏร้อยเอ็ด

\*ร้อยละของการทำวิจัย 100 เปอเซ็นต์

จินตรัตน์ แสงศิริ. (2561) **การพัฒนาชุดฝึกทักษะการอ่านภาษาอังกฤษเชิงวิชาการด้วยตนเองเพื่อการเผยแพร่งานวิจัยเป็นภาษาอังกฤษของนักวิจัยในมหาวิทยาลัยราชภัฏเพชรบูรณ์.**การประชุมวิชาการระดับชาติ ประจำปี 2561 มหาวิทยาลัยศรีปทุม ครั้งที่ 13 เรื่อง วิจัยและนวัตกรรมเพื่อประเทศไทย 4.0.วันที่ 20 ธันวาคม 2561.ณ มหาวิทยาลัยศรีปทุม บางเขน. กรุงเทพมหานคร.

\*ร้อยละของการทำวิจัย 100 เปอเซ็นต์

จินตรัตน์ แสงศิริ. (2562)**The Development of International Trade Handbook of Privatization Tamarind Entrepreneur.** SIBR 2019 OSAKA CONFERENCE ON INTERDISCIPLINARYBUSINESS & ECONOMIC RESEARCH.July 3-6, 2019.Osaka, Japan

\*ร้อยละของการทำวิจัย 100 เปอเซ็นต์